ກໍາປູ​ເຈຍຫວັງວ່າ ກອງ​ປະຊຸມ ​ເສດຖະກິດ​ໂລກ ຈະເຮັດໃຫ້ ເສດຖະກິດດີຂຶ້ນ
​ເສດຖະກິດ​ຂອງ​ກໍາປູ​ເຈຍ ຍັງ​ເປັນ​ເສດຖະກິດ​ ທີ່​ຂະຫຍາຍຕົວ​ໄວ​ທີ່​ສຸດ​ ໃນ​ຂົງ​ເຂດ​ ເອ​ເຊຍ​ຕາ​ເວັນ​ອອກສຽງ​ໃຕ້ ​ໂດຍ​ທີ່​ມີລະດັບ​ຂະຫຍາຍຕົວ​ ຂອງ GDP ຫລາຍ​ກວ່າ ​ເຈັດ​ເປີ​ເຊັນ​ຕໍ່ປີ.
ເສດຖະກິດຂອງກໍາປູເຈຍ ທີ່ໄດ້ກໍາລັງມີການຂະຫຍາຍຕົວແບບສະໝໍ່າສະເໝີຢ່າງ ວ່ອງໄວນັ້ນ ຈະໄດ້ຮັບການຊຸກຍູ້ເພີ້ມຂຶ້ນອີກ ເມື່ອປະເທດດັ່ງກ່າວ ເປັນເຈົ້າພາບ ຈັດກອງປະຊຸມສົນທະນາເສດຖະກິດໂລກ ຫລື WEF ປະຈໍາພາກພື້ນ ຄັ້ງທໍາອິດ ໃນອາທິດນີ້ ໂດຍທີ່ບັນດາຜູ້ນໍາທາງທຸລະກິດກໍາລັງຊອກຫາໂອກາດຂະຫຍາຍອຸດ ສະຫະກໍາທີ່ຍັງອ່ອນນ້ອຍຂອງປະເທດນີ້ ໃຫ້ມີຫລາຍຂະແໜງການຜະລິດເພີ້ມຂຶ້ນ ທ່ານ Brett Sciaroni ຊຶ່ງເປັນທະນາຍຄວາມອາເມຣິກັນ ແລະປະທານສະພາການ ຄ້າອາເມຣິກັນ ປະຈໍາກໍາປູເຈຍເວົ້າວ່າ ເສດຖະກິດຂອງກໍາປູເຈຍ ຍັງເປັນເສດຖະກິດ ທີ່ຂະຫຍາຍ ຕົວໄວທີ່ສຸດໃນຂົງເຂດເອເຊຍຕາເວັນອອກສຽງໃຕ້ ໂດຍທີ່ມີລະດັບຂະ ຫຍາຍຕົວຂອງຍອດຜະລິດຮວມພາຍໃນຫຼື GDP ຫລາຍກວ່າ ເຈັດເປີເຊັນຕໍ່ປີ ເປັນ ຫລາຍໆປີມາແລ້ວ ອຸດສະຫະກໍາຕັດຫຍິບ, ການທ່ອງທ່ຽວ, ການກໍ່ສ້າງ, ແລະກະສິກໍາ ເປັນເສົາຄໍ້າຫລັກ ຂອງເສດຖະກິດທ້ອງຖິ່ນ, ແຕ່ຢ່າງໃດກໍຕາມ ທ່ານກໍຍັງຢາກເຫັນຈໍານວນຂະແໜງອຸດ ສະຫະກໍາ ຂະຫຍາຍໄປຫາຂົງເຂດເພີ້ມຂຶ້ນຫລາຍກວ່ານີ້ຫລາຍ ທ່ານກ່າວວ່າ "ພວກເຮົາກໍໄດ້ແຕ່ຫວັງວ່າ ພວກເຮົາຈະມີການຜະລິດອຸດສະຫະກໍາ ເບົາເພີ້ມຂຶ້ນໃນອະນາຄົດ ເພາະວ່າ ພວກເຮົາຕ້ອງການທີ່ຈະເຮັດໃຫ້ເສດຖະກິດ ມີ ຫລາຍຂະແໜງ ການເພີ້ມຂຶ້ນ ປັດຈຸບັນນີ້ ພວກເຮົາມີຂະແໜງກະສິກໍາ ທີ່ເຂັ້ມແຂງ ແລະພວກເຮົາກໍມີຂະແໜງຕັດຫຍິບທີ່ເຂັ້ມແຂງ ແຕ່ວ່າ ພວກເຮົາຢາກຈະຍົກລະດັບ ການຜະລິດອຸດສະຫະກໍາເບົາ ໃຫ້ໄປຫາຂະແໜງອື່ນໆ "